টার্গেট ১০ লক্ষ। রাজ্য সম্মেলনের আগের দিন উপচে পড়া ব্রিগেড সমাবেশ করে বার্তা দিতে চায় সিপিআইএম। শনিবার রাত থেকেই  থেকেই  কর্মীরা ভিড় জমাতে শুরু করেছেন কলকাতায়। শনিবার  চূড়ান্ত প্রস্তুতি  দেখতে  ব্রিগেডের ময়দানে আসেন সিপিআইএম রাজ্য সম্পাদক বিমান বসু।
 কলকাতা:টার্গেট ১০ লক্ষ। রাজ্য সম্মেলনের আগের দিন উপচে পড়া ব্রিগেড সমাবেশ করে বার্তা দিতে চায় সিপিআইএম। শনিবার রাত থেকেই  থেকেই  কর্মীরা ভিড় জমাতে শুরু করেছেন কলকাতায়। শনিবার  চূড়ান্ত প্রস্তুতি  দেখতে  ব্রিগেডের ময়দানে আসেন সিপিআইএম রাজ্য সম্পাদক বিমান বসু। শনিবার থেকেই উত্তরবঙ্গের কর্মীরা ব্রিগেডে জমা হচ্ছিলেন। একপ্রান্তে তৈরি হয়েছে অস্থায়ী ছাউনি। তাতে এখনই বহু মানুষের ভিড়। রবিবার সকালে রাজ্যের বিভিন্ন প্রান্ত থেকে মানুষ লাল ঝান্ডা নিয়ে ব্রিগেডের ময়দানে আসতে শুরু করেছেন। বামফ্রন্ট নয়, ব্রিগেডের ডাক দিয়েছেন একা  সিপিআইএম। ২০১১  থেকেই রাজ্যে ভরাডুবি সিপিআইএম-এর। বিধানসভা, লোকসভা, পঞ্চায়েত ভোট সবেতেই নিজের ভোট ব্যাঙ্কে রক্তক্ষরণ রোধ করতে পারেননি তাঁরা। বিধানসভায় হারের পর কার্যত কোনঠাসা হয় বামেরা। লোকসভায় ৩৪ টি আসনের মধ্যে মাত্র ২ টি যায় বামেদের ঘরে। ১৯ টি জেলা পরিষদের মধ্যে মাত্র একটিতে পরিষদ গঠন করে বামেরা। গণসংগঠন গুলির সদস্য সংখ্যাও প্রতিনিয়ত নিম্মগামী।  
রাজ্য সম্মেলন  রাজনৈতিক এক কঠিন সন্ধিক্ষণে দাঁড়িয়ে সিপিআইএম। সামনে কলকাতা পুরসভা ভোট। রাজ্যে বেড়ে উঠছে বিজেপি। সংগঠন ও দলের রূপরেখা নিয়ে দলের অন্দরেই রয়েছে অনেক প্রশ্ন। প্রশ্ন উঠেছে দলের বর্ষীয়ান নেতাদের নেতৃত্ব নিয়েও। এমন অবস্থায় দলের ২৪ তম রাজ্য সম্মেলনের সম্মুখীন দল। ব্রিগেড পর সোমবার থেকে শুরু হবে সিপিআইএমের রাজ্য সম্মেলন। দল কোনপথে হাঁটবে তার রুপরেখা চূড়ান্ত হবে সম্মেলনের মঞ্চে।  আজ ব্রিগেডে সভাপতিত্ব করবেন প্রাক্তন মুখ্যমন্ত্রী বুদ্ধদেব ভট্টাচার্য। বক্তাদের মধ্যে রয়েছেন দলের পলিটবুরো ও সাধারণ সম্পাদক প্রকাশ কারাত,  পলিটবুরো সদস্য সীতারাম ইয়েচুরি। একমাত্র মহিলা নেত্রী হিসেবে থাকছেন দলের কেন্দ্রীয় কমিটির সদস্যা রেখা গোস্বামী।